
[bookmark: _Hlk179543425]VŠĮ SEDOS PSPC PARAMOS INICIJAVIMO, GAVIMO, TEIKIMO, APSKAITOS IR VIEŠINIMO TVARKOS APRAŠAS

I SKYRIUS
BENDROSIOS NUOSTATOS
 
1. [bookmark: _Hlk179533110]Paramos, jos inicijavimo, gavimo, apskaitos ir viešinimo VšĮ Sedos PSPC tvarkos aprašas (toliau - Aprašas) reglamentuoja paramos inicijavimą, įsipareigojimus paramos teikėjui, paramos priėmimą, skirstymą ir panaudojimą, paramos apskaitą, nurašymą ir viešinimą. 
2. Aprašas parengtas vadovaujantis Lietuvos Respublikos civiliniu kodeksu (toliau - Civilinis kodeksas), Lietuvos Respublikos labdaros ir paramos įstatymu (toliau - Labdaros ir paramos įstatymas), Lietuvos Respublikos finansinės apskaitos įstatymu (toliau - Finansinės apskaitos įstatymas), Asmens sveikatos priežiūros įstaigų paramos inicijavimo, gavimo, teikimo, naudojimo, kontrolės, apskaitos ir viešinimo tvarkos rekomendacijomis, patvirtintomis Lietuvos Respublikos sveikatos apsaugos ministro 2024 m. liepos 1 d. įsakymu Nr. V-699, įstaigos įstatais ir kitais teisės aktais, reglamentuojančiais paramos gavimą. 
3. Šiame Apraše vartojamos sąvokos: 
3.1. Parama yra paramos teikėjų savanoriškas ir neatlygintinas paramos dalykų teikimas Labdaros ir paramos įstatymo nustatytais tikslais ir būdais, įskaitant tuos atvejus, kai paramos dalykai perduodami anonimiškai ar kitu būdu, kai negalima nustatyti konkretaus paramos teikėjo. 
3.2. Paramos tikslas – įstaigos įstatuose numatytiems tikslams, uždaviniams ir funkcijoms įgyvendinti, susijusiais su visuomenei naudingais tikslais gerinant sveikatos priežiūros paslaugų teikimo sąlygas. 
3.3. Anonimiškai gauta parama – paramos gavėjo gautos piniginės lėšos, kitas turtas arba paslaugos, kai paramos teikėjas nėra žinomas (gauta viešųjų akcijų ir kitokių renginių metu arba kitu būdu) arba nenori būti žinomas. 
3.4. Kitos šiame Apraše vartojamos sąvokos atitinka Lietuvos Respublikos labdaros ir paramos įstatyme, Finansinės apskaitos įstatyme, Gyventojų pajamų mokesčio įstatyme ir kituose teisės aktuose, reglamentuojančiuose paramos gavimą, teikimą bei kitus su tuo susijusius procedūrinius klausimus, vartojamas sąvokas. 
 
II SKYRIUS 
PARAMOS DALYKAS IR TEIKIMO BŪDAI 
4. Paramos dalyku gali būti: 
4.1. piniginės lėšos; 
4.2. piniginės lėšos, sudarančios pajamų mokesčio dalį gyventojo pajamų mokesčio, mokėtino pagal metinę pajamų mokesčio deklaraciją, sumos, o jeigu nuolatinis Lietuvos gyventojas metinės pajamų mokesčio deklaracijos neteikia, mokestį išskaičiuojančio asmens išskaičiuoto pajamų mokesčio sumos; 
4.3. bet koks kitas turtas, įskaitant pagamintas ar įsigytas prekes; 
4.4. suteiktos paslaugos. 
5. Paramos dalyku negali būti Lietuvos Respublikos valstybės ir savivaldybių, Valstybinio socialinio draudimo fondo, Privalomojo sveikatos draudimo fondo biudžetų ir kitų valstybės pinigų fondų, Lietuvos banko ir kitos valstybės ir savivaldybių piniginės lėšos, tabakas ir tabako gaminiai, etilo alkoholis ir alkoholiniai gėrimai bei ribotai apyvartoje esantys daiktai, taip pat nuolatinio Lietuvos gyventojo pačiam sau skiriamos piniginės lėšos, sudarančios pajamų mokesčio dalį iki 1,2 procento gyventojo pajamų mokesčio, mokėtino pagal metinę pajamų mokesčio deklaraciją, sumos, o jeigu nuolatinis Lietuvos gyventojas metinės pajamų mokesčio deklaracijos neteikia, – iki 1,2 procento mokestį išskaičiuojančio asmens išskaičiuoto pajamų mokesčio sumos. 
6. Paramos įstaigai suteikimo būdai: 
6.1. neatlygintinai perduodant pinigines lėšas ar bet kokį kitą turtą (įskaitant pagamintas arba įsigytas prekes), suteikiant paslaugas; 
6.2. skiriant iki 1,2 procento (profesinėms sąjungoms arba profesinių sąjungų susivienijimams – iki 0,6 procento) gyventojo pajamų mokesčio, mokėtino pagal metinę pajamų mokesčio deklaraciją, sumos, o jeigu nuolatinis Lietuvos gyventojas metinės pajamų mokesčio deklaracijos neteikia, – iki 1,2 procento (profesinėms sąjungoms arba profesinių sąjungų susivienijimams – iki 0,6 procento) mokestį išskaičiuojančio asmens išskaičiuoto pajamų mokesčio sumos; 
6.3. suteikiant turtą naudotis panaudos teise; 
6.4. testamentu paliekant bet kokį turtą; 
6.5. kitais būdais, kurių nedraudžia Lietuvos Respublikos įstatymai ir tarptautinės sutartys. 
7. Paramą įstaigai gali teikti Lietuvos Respublikos fiziniai ir juridiniai asmenys, išskyrus politines organizacijas ir analitinius centrus, valstybės ir savivaldybių įmones, biudžetines įstaigas, valstybės ir savivaldybių institucijas bei Lietuvos banką, taip pat paramą gali teikti užsienio valstybės, užsienio valstybių fiziniai ir juridiniai asmenys, tarptautinės organizacijos. 
 
III SKYRIUS 
PARAMOS GAVIMO INICIJAVIMAS  
8. Paramos gavimas inicijuojamas VšĮ Sedos PSPC arba paramos teikėjo iniciatyva. 
9. Paramos teikėjas su siūlymu priimti paramą į VšĮ Sedos PSPC kreipiasi raštu. Gautą siūlymą priimti paramą svarsto ir sprendimą pritarti ar nepritarti siūlymui priima Paramos komisijai. 
10. Įvertinęs poreikį panaudoti gautą paramą VšĮ Sedos PSPC įstatuose numatytai veiklai, VšĮ Sedos PSPC paramos gavimą inicijuoja struktūrinio padalinio, siekiančio gauti paramą, vadovas, teikdamas įstaigos vadovui prašymą dėl paramos inicijavimo (Aprašo 1 priedas). Sprendimą dėl paramos gavimo inicijavimo priima Paramos komisija. 
11. VšĮ Sedos PSPC, esant tam tikrų medicinos priemonių, vaistų paramos poreikiui ir Paramos komisijai pritarus inicijuoti paramos gavimą, raštu (rašoma laisvo forma) ir viešai (skelbdama pranešimą žiniasklaidoje, savo interneto svetainėje, socialiniuose tinkluose ir pan.) kreipiasi į potencialius subjektus, galinčius suteikti paramą, o ją gavusi – informaciją apie paramos gavimą ir panaudojimą viešina savo interneto svetainėje. 

IV SKYRIUS
PARAMOS TEIKIMAS IR GAVIMAS
 
12. VšĮ Sedos PSPC paramą teikia vadovaudamasi šiais principais: 
12.1. lygiateisiškumo – priimant sprendimus dėl prašymų, kad VšĮ Sedos PSPC suteiktų paramą (toliau – paramos prašymas), taikomi vienodi, aiškūs, suprantami sprendimų dėl paramos teikimo priėmimo kriterijai, užtikrinama, kad šie sprendimai būtų motyvuoti ir juos priimant nebūtų diskriminuojama dėl lyties, asmens rasės, odos spalvos, kalbos, religijos, politinių ir kitokių įsitikinimų, nacionalinės ar socialinės kilmės, priklausymo tautinei mažumai; 
12.2. nešališkumo ir skaidrumo – jei sprendimo dėl paramos skyrimo priėmimas susijęs su paramos prašymą nagrinėjančio Įstaigos vadovo ar jo įgalioto asmens paskirto darbuotojo ar sudarytos Paramos komisijos nario  privačiais interesais, šis asmuo nusišalina ir nedalyvauja rengiant, svarstant ar priimant sprendimus dėl paramos skyrimo arba kitaip juos paveikiant ar bandant paveikti. Nusišalinimas fiksuojamas raštu. Iš tiekėjų, dalyvavusių ar dalyvaujančių viešųjų pirkimų procedūrose, paramos neprašoma; 
12.3. konfidencialumo ir viešumo derinimo – paramos prašyme nurodyti duomenys naudojami tik sprendimui dėl paramos skyrimo priimti ir neatskleidžiami priimant sprendimą dėl paramos skyrimo nedalyvaujantiems asmenims. Priėmus sprendimą skirti paramą, informacija apie paramos skyrimą Labdaros ir paramos įstatymo nustatyta tvarka skelbiama Įstaigos interneto svetainėje; 
12.4. atitikties VšĮ Sedos PSPC veiklos ir visuomenei naudingiems tikslams – priimant sprendimus   dėl paramos skyrimo siekiama, kad paramą gautų asmenys, kurių paramos prašyme nurodyti paramos panaudojimo tikslai labiausiai atitinka VšĮ Sedos PSPC veiklos tikslus ir visuomenei naudingus tikslus, nurodytus Labdaros ir paramos įstatymo 3 straipsnio 3 dalyje. 
13. Gaunant ar teikiant paramą, nurodytą Labdaros ir paramos įstatymo 4 straipsnio 2 dalies 1, 3 ir 4 punktuose, kurios numatoma vertė didesnė nei 1 500 (vienas tūkstantis penki šimtai) eurų, VšĮ Sedos PSPC pasirašo paramos sutartį, kurioje, be kitos informacijos, nurodomos paramos sutarties šalys, paramos paskirtis ir dalykas (prekės, paslaugos ir (ar) darbai), paramos vertė eurais bei paramos gavėjo prisiimami įsipareigojimai. 
14. Parama piniginėmis lėšomis teikiama pervedant jas į VšĮ Sedos PSPC atsiskaitomąją banko sąskaitą, nurodytą paramos sutartyje, arba pinigines lėšas įmokant į VšĮ Sedos PSPC kasą, jei yra tokia galimybė, ir nurodant, kad piniginės lėšos – parama VšĮ Sedos PSPC. 
15. Paramos teikėjas fizinis asmuo skirti paramą VšĮ Sedos PSPC gali teikdamas Valstybinei mokesčių inspekcijai prie Lietuvos Respublikos finansų ministerijos prašymą pervesti pajamų mokesčio, apskaičiuoto nuo kalendoriniais metais gautų pajamų, dalį (forma FR0512). 
16. Kai parama gaunama pagal paramos sutartį, paramos gavimo faktas įforminamas paramos perdavimo – priėmimo aktu, kuris yra neatskiriama paramos sutarties dalis, arba paramos perdavimo – gavimo tvarka numatoma pačioje paramos sutartyje. Gaunant paramą piniginėmis lėšomis, paramos perdavimo – priėmimo aktas nesudaromas. 
17. Gauta parama, kai negalima nustatyti konkretaus paramos teikėjo arba paramos teikėjas nenori būti žinomas, laikoma anonimiškai gauta parama. Anonimiškai gaunama parama teikiama nepasirašant rašytinės paramos sutarties. Paramos gavimo faktui įforminti Paramos komisija gautą paramą įvertina, suskaičiuoja, surašo paramos priėmimo ir įvertinimo aktą, kuriame nurodo, kuriame VšĮ Sedos PSPC struktūriniame padalinyje bus naudojama anonimiškai gauta parama. Juridinis asmuo negali teikti paramos anonimiškai. 
18. Informacija apie paramos įstaigai teikimo būdus skelbiama VšĮ Sedos PSPC interneto svetainėje ir viešinama gerai matomose VšĮ Sedos PSPC vietose. 
 
V SKYRIUS 
PARAMOS ĮVERTINIMAS IR PRIĖMIMAS  
      
19. Gautos paramos įvertinimui bei paskirstymui vyriausiojo gydytojo įsakymu tvirtinama Paramos tvarkymo komisija, kurią sudaro ne mažiau kaip 3 nariai. Paramos komisijos teisės, darbo organizavimas, tikslai ir funkcijos numatyti Paramos tvarkymo komisijos nuostatuose.
20. Gauta parama vertinama pagal: 
20.1. piniginių lėšų – pagal mokėjimo nurodyme ir faktišką mokėjimą patvirtinančiame banko išraše arba kasos pajamų orderyje nurodyta suma;
20.2. ilgalaikio materialaus turto ir kitų materialinių vertybių – pagal paramos teikėjo materialinių vertybių perdavimo dokumentuose (patvirtintuose paramos gavėjo) nurodytą to turto vertę;
20.3.  nemokamų paslaugų arba atliktų darbų – pagal darbų atlikimą ar paslaugų suteikimą patvirtinančiuose aktuose (patvirtintais paramos gavėjo) nurodytą to turto vertę (savikainą);
20.4.  materialinių vertybių, kurių vertė nėra nurodyta jokiuose dokumentuose, vertė įvertinama paramos gavimo dieną galiojančiomis analogiškų ar panašių daiktų kainomis, įvertinus jų nusidėvėjimą, bet ne mažiau nei vienas euras.  
21. Nustačius netinkamus daiktus, surašomas aktas, kuriuo vadovaujantis teisės aktų nustatyta tvarka, šie netinkami daiktai nurašomi.
22. Paramos komisija gautą paramos įvertinimą atlieka sudarydama Materialinių vertybių priėmimo aktą (Aprašo 2 priedas), kurį pasirašo visi Paramos komisijos nariai. Materialinių vertybių priėmimo aktas saugomas apskaitos dokumentų saugojimo patalpose.. 
23. Paramos komisija siūlymus dėl gautos paramos skirstymo teikia VšĮ Sedos PSPC vyriausiajam gydytojui  pagal paramos sutartyje nurodytą paramos panaudojimo tikslinę paskirtį bei pagal įstaigos struktūrinių padalinių pateiktus prašymus dėl paramos poreikio. 

VI SKYRIUS 
GAUTOS PARAMOS PANAUDOJIMAS IR KONTROLĖ 
 
24. Gauta parama naudojama pagal jos paskirtį ir tik VšĮ Sedos PSPC įstatuose numatytai veiklai, uždaviniams bei funkcijoms įgyvendinti. 
25. Konkreti gautos paramos panaudojimo paskirtis nurodoma paramos sutartyje. Tais 
atvejais, kai gautos paramos paskirtis nenurodoma, kaip ir anonimiškai gautos paramos atveju, dėl jos panaudojimo tikslingumo sprendimą priima Paramos komisija. 
26. Gautą paramą Komisija paskirsto pagal VšĮ Sedos PSPC poreikį ar VšĮ Sedos PSPC  struktūrinių padalinių teiktus prašymus dėl atitinkamos paramos gavimo poreikio. 
27. Paramos komisija, skirstydama paramos būdu gautas pinigines lėšas, nurodo ne mažiau kaip tris kriterijus, pagal kuriuos yra skiriamos paramos būdu gautos piniginės lėšos (pavyzdžiui, Ligoninės struktūrinių padalinių vadovų išreikštas atitinkamos paramos poreikis, vaistų ar medicinos priemonių galiojimo laikas, kai parama gauta vaistiniais preparatais ir (ar) medicininėmis priemonėmis, gautos paramos specifinė paskirtis ir pan.). 
28. Už paramos naudojimą atsakingas VšĮ Sedos PSPC darbuotojas, nustatęs, kad gautą paramą, kurios galiojimo laikas yra ribotas, VšĮ Sedos PSPC struktūriniai padaliniai nesunaudos iki jos galiojimo termino pabaigos, su prašymu dėl paramos perskirstymo kreipiasi į VšĮ Sedos PSPC vyriausiąjį gydytoją, kuris prašymą nagrinėti ir priimti sprendimą nukreipia Paramos komisijai. 
29. Vidinę paramos, įskaitant paramos, gautos vaistiniais preparatais ir (ar) medicininėmis priemonėmis, panaudojimo kontrolę, t. y. ar gauta parama panaudota pagal paramos sutartį ar pagal Paramos komisijos priimtus sprendimus, vykdo vyriausiojo gydytojo ar jo įgalioto asmens paskirti asmenys ar struktūriniai padaliniai. 
  
VII SKYRIUS  
PARAMOS APSKAITA  
 
30. Gautos paramos apskaita tvarkoma teisės aktų nustatyta tvarka atskirai nuo visos VšĮ Sedos PSPC  apskaitos, joje nurodant gautos paramos teikėjus, jeigu parama nebuvo gauta anonimiškai, taip pat paramos vertę ir kaip ši parama buvo panaudota, t. y. įvardijant konkrečius gavėjus, jeigu lėšos ar turtas, gauti kaip parama, perduoti kitam asmeniui. VšĮ Sedos PSPC suteiktos paramos apskaitoje nurodomi duomenys apie konkrečius paramos gavėjus, dalyką ir jo vertę. 
31. Paramos komisijai įvertinus ir suskaičiavus anonimiškai gautą paramą bei surašius paramos priėmimo ir įvertinimo aktą, jis perduodamas už paramos įtraukimą į apskaitą atsakingam VšĮ Sedos PSPC darbuotojui. 
32. Paramos būdu gautos materialinės vertybės išduodamos pagal išdavimo dokumentus, pasirašytus materialines vertybes išdavusio ir priėmusio atsakingo asmens.
33. Duomenys apie gautus paramos būdu vaistinius preparatus, slaugos ir vienkartines medicinines priemones bei jų panaudojimą fiksuojami Medžiagų sandėlio apskaitos knygose, Atsargų sunaudojimo žiniaraščiuose-apyskaitose, Turto nurašymo aktuose.
34. Paramos būdu gautų vaistinių preparatų apskaitą medicininiuose padaliniuose ir išdavimą pacientams pagal gydytojų paskyrimus organizuoja budinti slaugytoja, o kontroliuoja vyriausioji slaugytoja.
35. Paramos būdu gautų vaistinių preparatų paskyrimą gydantys gydytojai fiksuoja pacientų medicininiuose dokumentuose, nurodant vaistinio preparato pavadinimą, kiekį, dozę ir skliaustuose įrašant žodį „parama“.
36. Sunaudota ar netinkama naudoti pripažinta parama nurašoma teisės aktų nustatyta tvarka. 
 
 
VIII SKYRIUS 
PARAMOS VIEŠINIMAS 
 
37. Paramos viešinimui taikomos Labdaros ir paramos įstatymo 11 straipsnio nuostatos. 
38. Informacija apie paramą skelbiama įstaigos internetiniame tinklapyje. 
39. Pildoma Informacijos apie paramos teikėjų VšĮ Sedos PSPC suteiktą paramą ir jų laimėtus VšĮ Sedos PSPC organizuojamus viešuosius pirkimus forma (Aprašo 3 priedas), kuri atnaujinama ne rečiau kaip 2 kartus per metus ir joje nurodyti duomenys skelbiami internetiniame tinklapyje ne trumpiau kaip 3 metus nuo atitinkamų duomenų paskelbimo dienos. Atsakingas darbuotojas – viešųjų pirkimų specialistas.  
40. Informacija apie paramą pagal VSAFAS nurodoma metinių finansinių ataskaitų rinkinyje, kuris viešai skelbiamas VšĮ Sedos PSPC internetiniame puslapyje. Atsakingas darbuotojas -  vyriausiasis finansininkas. 
 
IX SKYRIUS 
BAIGIAMOSIOS NUOSTATOS 
 
41. Kiti šiame apraše nepaminėti gautos paramos apskaitos ir saugojimo klausimai sprendžiami vadovaujantis viešųjų įstaigų apskaitą ir saugojimą reglamentuojančiais teisės aktais.
42. VšĮ Sedos PSPC naudoti perduodamas turtas, vykdant viešųjų pirkimų sutartį, nelaikomas paramos teikimo būdu, nurodytu Labdaros ir paramos įstatymo 9 straipsnio 1 dalies 3 punkte. 
43. Šalių sudarytos paramos teikimo ar gavimo sutarties nuostatos negali prieštarauti Labdaros ir paramos įstatymo ir kitų teisės aktų, reglamentuojančių paramą, nuostatoms. 
44. Paramos priėmimo, paskirstymo, naudojimo, perdavimo ir nurašymo aktai bei kiti su tuo susiję dokumentai saugomi Lietuvos Respublikos teisės aktų ir įstaigos vadovo nustatyta tvarka.
45.  Atsakingų asmenų ir kitų darbuotojų, kurie pagal savo pareiginius nuostatus vykdo funkcijas, susijusias su paramos dalyko priėmimu, apskaita, paskirstymu, naudojimu ir nurašymu, darbą kontroliuoja jų tiesioginis vadovas arba VšĮ Sedos PSPC vyriausiojo gydytojo įsakymais paskirti kontroliuojantys darbuotojai. 
46.  Aprašas peržiūrimas esant poreikiui ar pasikeitus paramos gavimą reglamentuojantiems 
teisės aktams ir atnaujinamas.
47.   Už šio aprašo nuostatų pažeidimus VŠĮ Sedos PSPC darbuotojai atsako teisės aktų nustatyta tvarka.
 
_____________________ 

[bookmark: _Hlk179545466]VŠĮ SEDOS PIRMINĖS SVEIKATOS PRIEŽIŪROS CENTRO


__________________________________________
(pareigos)

__________________________________________
(vardas, pavardė didžiosiomis raidėmis)



VŠĮ Sedos Pirminės Priežiūros Sveikatos Centro
Vyr. gydytojai



PRAŠYMAS
DĖL PARAMOS INICIJAVIMO
20____m.________________d.
Seda 


Prašau inicijuoti paramos_______________________________________gavimą.
                                                  (nurodyti paramos dalyką)
Paramą planuojame panaudoti________________________________________
	(nurodyti paramos tikslą)
_______________________________________________________________

*Gautos paramos priežiūrai/išlaikymui reikės_____________________________
Pildoma tuo atveju, jei parama gaunama turtu (Pvz., laboratorinė įranga, kuriai eksploatuoti bus reikalingi reagentai, pan.,). Nurodoma, kokios bus šio turto priežiūros/išlaikymo išlaidos, siekiant užtikrinti tokio turto (įrangos ir pan.) nenutrūkstamą veiklą.

Pareiškiu ir garantuoju, kad:
1. Esu susipažinęs(-usi) su Labdaros ir paramos įstatymu;
2. Už gaunamą paramą neproteguoju paramos teikėjo, dalyvaujančio/dalyvausiančio viešojo pirkimo procedūroje, ir (ar) kitais būdais netoleruoja paramos teikimo, kuris gali būti suprastas kaip kyšininkavimas;
3. Parama nebus gaunama mainais už išreikštą ar numanomą susitarimą pirkti, rekomenduoti, paveikti ar kitokiu būdu suteikti palankesnes sąlygas bet kuriam paramos teikėjo platinamam produktui ar paslaugai.

 
___________________                                      ______________________
                                         (parašas)                                                                        (Vardas ir pavardė)

 gavimo,  apskaitos ir viešinimo tvarkos aprašo                                                               
2 priedas

VŠĮ SEDOS PIRMINĖS SVEIKATOS PRIEŽIŪROS CENTRO
MATERIALINIŲ VERTYBIŲ PRIĖMIMO AKTAS (data Nr..................) 

 
Materialinės vertybės, gautos paramos būdu iš 
_______________________________________________________________________________________ 
(įmonės pavadinimas ir kodas) 
	Eil. Nr. 
	Materialinių vertybių pavadinimas 
	
	Mato vnt. 
	Kiekis 
	Kaina 
	Suma 

	 
	 
	
	 
	 
	 
	 

	 
	 
	
	 
	 
	 
	 

	 
	 
	
	 
	 
	 
	 

	 
	 
	
	 
	 
	 
	 

	 
	
	Viso:
	  
	 
	 
	 


 
 
	(parašas) 
	(vardas, pavardė) 

	(parašas) 
	(vardas, pavardė) 


	Komisijos 	pirmininkas 	- 
Nariai:
	(parašas) 	(vardas, pavardė) 

	 (parašas) 	(vardas, pavardė) 

 
2 
 
 
2 

VšĮ Sedos PSPC paramos inicijavimo,
 gavimo,  apskaitos ir viešinimo tvarkos aprašo                                                               
                                                                           3 priedas
(Informacijos apie paramos teikėjų asmens sveikatos priežiūros įstaigai suteiktą paramą ir jų laimėtus asmens sveikatos priežiūros įstaigos organizuojamus viešuosius pirkimus forma)
                                        INFORMACIJA APIE PARAMOS TEIKĖJŲ ASMENS SVEIKATOS PRIEŽIŪROS ĮSTAIGAI SUTEIKTĄ 
PARAMĄ IR JŲ LAIMĖTUS ASMENS SVEIKATOS PRIEŽIŪROS ĮSTAIGOS ORGANIZUOJAMUS VIEŠUOSIUS PIRKIMUS 
VšĮ Sedos pirminės sveikatos priežiūros centras, jstaigos kodas 166914086 Ataskaitinis laikotarpis ___________m. 
 
	Eil. Nr. 
	Paramos teikėjo pavadinimas, kodas 
	Ataskaitinio laikotarpio I pusmetis 
	Ataskaitinio laikotarpio II pusmetis 
	ASPĮ struktūrinis padalinys, inicijavęs paramos gavimą  
(kai paramos gavimas inicijuotas ASPĮ) 

	
	
	Ataskaitinį pusmetį suteiktos paramos vertė*, Eur 
	Laimėtų viešųjų pirkimų 12 mėn. iki 
paramos suteikimo ir 
ataskaitinį pusmetį vertė, Eur 
	Ataskaitinį pusmetį suteiktos paramos vertė*, Eur 
	Laimėtų viešųjų pirkimų 12 mėn. iki 
paramos suteikimo ir 
ataskaitinį pusmetį vertė, Eur 
	 

	 
	 
	 
	 
	 
	 
	 

	 
	 
	 
	 
	 
	 
	 

	 
	 
	 
	 
	 
	 
	 

	 
	 
	 
	 
	 
	 
	 

	 
	 
	 
	 
	 
	 
	 

	 
	 
	 
	 
	 
	 
	 


* Parama pinigais ir nefinansinė parama, įvertinta eurais. 
________________________             
